[image: image1.jpg]&

¥

REPUBLIKA E SHQIPERISE

MINISTRIA E ZHVILLIMIT URBAN
DHE TURIZMIT



[image: image2.png]



KUVENDI

Komisioni për Çështjet Ligjore, Administratën Publike dhe të Drejtat e Njeriut
Tiranë, më 15.10.2024




                   Dokument parlamentar
V E N D I M
 Nr. 9/2024
PËR SHPALLJEN E VAKANCËS SË KOMISIONERIT PËR MBIKËQYRJEN E SHËRBIMIT CIVIL
 

Në mbështetje të nenit 78 të Kushtetutës si dhe në mbështetje të nenit 12 dhe 21 të ligjit nr. 152/2013 “Për nëpunësin civil”, të ndryshuar si dhe të nenit 111, të Rregullores së Kuvendit,
KOMISIONI PËR ÇËSHTJET LIGJORE, ADMINISTRATËN PUBLIKE DHE TË DREJTAT E NJERIUT
V E N D O S I:
I. Shpalljen e vendit vakant për Komisioner për Mbikëqyrjen e Shërbimit Civil.

II. Të ftohen për paraqitjen e kandidaturave të gjithë të interesuarit që plotësojnë kërkesat e përgjithshme për pranimin në shërbimin civil, sipas nenit 21, të ligjit nr. 152/2013 “Për nëpunësin civil”, të ndryshuar dhe kanë të paktën 10 vjet përvojë pune në profesion apo në administratën publike.
III.  Shërbimet e Kuvendit të shpallin dhe të bëjnë publike vakancën në faqen zyrtare të Kuvendit. Në shpallje të përcaktohet edhe dokumentacioni që duhet të shoqërojë propozimin e kandidaturës, për vlerësimin e përmbushjes së kritereve ligjore sipas përcaktimeve të nenit 111, pika 2, të Rregullores së Kuvendit.
IV. Afati i paraqitjes së kandidaturave të propozuara, shoqëruar me dokumentacionin përkatës, përfundon 20 ditë nga data e publikimit të këtij vendimi sipas përcaktimeve të nenit 111, pika 2, germa a, të Rregullores së Kuvendit.

V. Ky vendim hyn në fuqi menjëherë dhe publikohet në faqen zyrtare të Kuvendit.

